**BILJEŠKE UZ FINANCIJSKE IZVJEŠTAJE PRORAČUNSKOG KORISNIKA**

**ZA RAZDOBLJE 1.SIJEČANJ DO 31. PROSINAC 2021. GODINE**

**Naziv i adresa obveznika: Centar za odgoj i obrazovanje „Goljak“, Goljak 2, Zagreb**

**RKP:14777, MB:03205657, OIB:68314794212**

**Žiro račun: HR6323600001101232864**

**Razina: 31, Razdjel: 000**

**Djelatnost: 8520 Osnovno obrazovanje**

**Šifra županije: 21, Šifra grada/općine: 133**

Centar za odgoj i obrazovanje „Goljak“ posluje u skladu sa Zakonom o odgoju i obrazovanju u osnovnoj i srednjoj školi, Zakonom o predškolskom odgoju i naobrazbi, Zakonom o ustanovama te Statutom Centra. Centar vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Bilancu**

**Obvezne bilješke uz Bilancu** prema Pravilniku o financijskom izvještavanju u proračunskom računovodstvu (Narodne novine, br. 3/15, 93/15, 135/15, 2/17, 28/17, 112/18, 126/19, 145/20 i 32/21), članak 14.:

1. Centar za odgoj i obrazovanje „Goljak“ nema dugoročne, niti kratkoročne kredite, zajmove, robne zajmove, financijske najmove i zato takvih podataka nema iskazanih u bilanci
2. Centar za odgoj i obrazovanje „Goljak“ više nema sudskih sporova u tijeku i zato takvih podataka nema iskazanih u bilanci.
3. Centar za odgoj i obrazovanje „Goljak“ ima ugovorne odnose koji bi uz ispunjenje određenih uvjeta mogli postati imovina. Popis ugovornih odnosa iskazan je u sljedećoj tablici:

|  |  |  |  |  |  |  |  |
| --- | --- | --- | --- | --- | --- | --- | --- |
| R.br. | Datum primanja jamstva | Instrument osiguranja | Iznos primljenog jamstva | Davatelj jamstva | Namjena | Dokument | Rok važenja |
| 1. | 30.6.2021. | Bjanko zadužnica | 100.000,00 kn | HERC TOURS d.o.o. | Jamstvo za uredno ispunjenje ugovora | Ugovor o prilagođenom prijevozu djece – NMV 1/21 (U) | 6.9.2021.-21.6.2022. |

Ostale bilješke uz Bilancu:

Centar za odgoj i obrazovanje „Goljak“ nema dane zajmove i primljene otplate, primljene kredite i zajmove te otplate, primljene robne zamjene i financijske najmove, dospjele kamate na kredite i zajmove, sudske sporove u tijeku pa se takvi podaci niti ne iskazuju u bilanci.

Internim aktom Centra za odgoj i obrazovanje „Goljak“, a sukladno Pravilniku o proračunskom računovodstvu i računskom planu (NN 124/14, 115/15, 87/16, 3/18, 126/19 I 108/20) donesena je 15.travnja 2020. Odluka o jednokratnom ispravku vrijednosti prema kojoj se proizvedenoj dugotrajnoj nefinancijskoj imovini čiji je vijek uporabe duži od godine dana i pojedinačni trošak nabave niži od 3.500,00 kn, vrijednost otpisuje jednokratno prilikom stavljanja u uporabu uz obvezu pojedinačnog ili skupnog praćenja u korisnom vijeku uporabe. Proizvedena dugotrajna nefinancijska imovina se i nakon što je u cijelosti otpisana, zadržava u evidenciji i iskazuje u bilanci do trenutka prodaje, darovanja, drugog načina otuđenja ili uništenja.

AOP (081) – 207.018 kn odnosi se na potraživanja za naknade plaća za bolovanja na teret HZZO-a. Tijekom 2021. godinu nismo dobili uputu Ministarstva financija RH koja se odnosi na zatvaranje potraživanja od HZZO-a i smanjenja obveze prema Državnoj riznici, pa nije niti bilo usklađivanja iznosa potraživanja s iznosima obveza iskazanim u evidencijama HZZO-a.

AOP (165) u iznosu 800.811 kn odnosi se na kontinuirane rashode budućih razdoblja (naknada plaće i prijevoza na posao i s posla zaposlenih), za zadnji mjesec izvještajnog razdoblja koji dospijevaju u sljedećem mjesecu iduće izvještajne godine.

AOP (182) - 197.650 kn, od čega se 179.850 kn odnosi na obveze za naknade plaće (isplata plaća iz Državnog proračuna) za bolovanja na teret HZOO-a. Navedene refundacije plaća nisu provedene tijekom izvještajne godine, pa nije bilo usklađivanja iznosa potraživanja s iznosima obveza iskazanim u evidencijama HZZO-a.

AOP (253, 254) – 512.352, evidentirani su izvanbilančni zapisi, stavke koje nisu uključene u bilančne kategorije. Zapisi sadrže tuđu imovinu dobivenu na korištenje u iznosu 412.352 kn i jamstva za uredno ispunjenje ugovora u iznosu 100.000 kn.

Nakon faze korekcije rezultata iznos na AOP-u 638 obrasca PR-RAS odgovara razlici ukupnih viškova i manjkova iskazanih u bilanci ( AOP 239 u bilanci).

**Bilješke uz Izvještaj o prihodima i rashodima, primicima i izdacima**

Internim aktom Centra za odgoj i obrazovanje „Goljak“ od 21.lipnja 2017. donesena je Odluka o kriterijima utvrđivanja većih odstupanja od ostvarenja u izvještajnom razdoblju prethodne godine u bilješkama uz financijske izvještaje. Odlukom se utvrđuje da se u bilješkama uz Izvještaj o prihodima i rashodima, primicima i izdacima razlozi odstupanja navode i razmatraju za odstupanja koja su veća od 30% i više u odnosu na prethodnu godinu. Odstupanja koja su manja od 1.000,00 kn se ne razmatraju i ne navode se razlozi odstupanja.

AOP (112)- 5.821 kn, razlog odstupanja u odnosu na isto izvještajno razdoblje prethodne godine je prihod s naslova osiguranja (prihodi za saniranje šteta nastalih na službenim kombi vozilima Centra za odgoj i obrazovanje „Goljak“ temeljem pokrića iz ugovorenih polica osiguranja za vozila)

AOP (114) – 9.312 kn, prihod na osnovnom računu 65281 odnosi se na novčanu naknadu zbog nezapošljavanja osoba s invaliditetom (u istom izvještajnom razdoblju prethodne godine Centar za odgoj i obrazovanje „Goljak“ imao je zaposlen određeni potreban broj osoba s invaliditetom sve do mjeseca rujna, odlaskom djelatnika u mirovinu broj osoba s invaliditetom se smanjio što je razlog odstupanja u odnosno na isto izvještajno razdoblje prethodne godine).

AOP (125) – 11.181 kn, razlog odstupanja od izvještajnog razdoblja prethodne godine je primljena kapitalna donacija od neprofitne organizacije. Donacija se sastojala od didaktičke opreme namijenjene za rad s učenicima s teškoćama u razvoju.

AOP (145) – 30.313 kn, na navedenom računu evidentirani su prihodi koji se odnose na uplatu troška sudskog postupka od strane tužitelja prema pravomoćnim presudama u našu korist, što je razlog odstupanja u odnosu na isto izvještajno razdoblje prethodne godine.

AOP (151) – 36.762 kn, iznos se odnosi na plaće za prekovremeni rad djelatnika koji su uz svoj redovan rad mijenjali i djelatnike koji su bili na bolovanjima. Razlog odstupanja u odnosu na isto izvještajno razdoblje prethodne godine je veći broj zamjena radi povećanja broja bolovanja uslijed pandemije COVID-19.

AOP (174) – 95.773 kn, razlog odstupanja u odnosu na isto izvještajno razdoblje prethodne godine je provođenje usluga koje smo dužni provoditi temeljem propisa o zaštiti na radu ( ispitivanje radnih mjesta s računalom, ispitivanja radnog okoliša, ispitivanja plinskih bojlera, izrada planova evakuacije i spašavanja, pregledi vatrogasnih aparata). Tijekom izvještajne godine provodili smo i radove na provođenju instalacija strujnog priključka radi provođenja nacionalnog projekta „e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“:

AOP (178) – 17.650 kn, razlog odstupanja u odnosu na isto izvještajno razdoblje prethodne godine su troškovi provođenja testiranja djelatnika koji ne posjeduju valjanu COVID potvrdu (sukladno Odluci stožera civilne zaštite Republike Hrvatske, od dana 16.11.2021).

AOP (179) – 11.367 kn, razlog odstupanja u odnosu na isto izvještajno razdoblje prethodne godine su troškovi odvjetnika (5.405 kn) za zastupanje u sudskom postupku koji je pravomoćno okončan u našu korist u ovom izvještajnom razdoblju.

AOP (181) – 1.683.453 kn. Unutar navedenog AOP-a nalazi se sufinanciranje povećanih troškova prijevoza i prehrane djece s teškoćama u razvoju sufinanciranih od strane Grada Zagreba za predškolsku djecu i Državnog proračuna RH za školsku djecu temeljem Odluke Ministarstva znanosti i obrazovanja o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima (1.325.385 kn prilagođeni prijevoz školske djece od strane ovlaštenog prijevoznika, 239.093 kn za refundacije troškova individualnog prijevoza roditelja školske djece, 92.610 kn za sufinanciranje prehrane školske djece, 8.060 kn za sufinanciranje prehrane predškolske djece). Razlog odstupanja u odnosu na isto izvještajno razdoblje prethodne godine je provođenje nastave u školi po modelu A i B tijekom cijele izvještajne godine, za razliku od prošlogodišnjeg istog izvještajnog razdoblja kada je jednim dijelom razdoblja bila na snazi Odluka Vlade RH o obustavi izvođenja nastave u osnovnim školama koja je propisala izvođenje nastave na daljinu. Također, do odstupanja je došlo i iz razloga što je radi potreba prijevoza učenika s teškoćama u razvoju za školsku godinu 2021./2022. (od mjeseca rujna izvještajne godine) osiguran veći broj linija prijevoza. Ostali rashodi evidentirani unutar navedenog AOP-a su grafičke i tiskarske usluge (12.645 kn), usluge pri registraciji prijevoznih sredstava (5.660 kn).

AOP (365) - 1.671 kn, razlog odstupanja u odnosu na isto izvještajno razdoblje prethodne godine je nabava telefona za analognu centralu.

Bilješke uz rezultat poslovanja:

AOP (634) prikazuje višak prihoda i primitaka u iznosu od 276.079 kn.

Izvor financiranja iz kojih je proizašao navedeni višak je financiranje na mjesečnoj bazi iz Državnog proračuna materijalnih rashoda za financiranje povećanih troškova prijevoza učenika s teškoćama u razvoju, financiranje posebnih nastavnih sredstava i pomagala za učenike s teškoćama u razvoju u osnovnoškolskim programima. Tijekom izvještajne godine ostvarili smo i evidentirali prihode za prethodno navedeno koji se odnose na mjesec listopad, studeni i prosinac prethodne izvještajne godine (primjena modificiranoga računovodstvenog načela nastanka događaja prema kojemu se prihodi priznaju u izvještajnom razdoblju u kojemu su postali raspoloživi i pod uvjetom da se mogu izmjeriti). Višak izvještajne godine je proizašao i iz prihoda koji se odnose na uplatu troška sudskog postupka od strane tužitelja prema pravomoćnim presudama u našu korist.

AOP (637) u iznosu 16.583 kn odnosi se na preneseni manjak prihoda i primitaka iz prethodnog razdoblja za pokriće u 2021. godini (AOP 636 iz Izvještaja o prihodima i rashodima, primicima i izdacima za razdoblje 1.1.-31.12.2020. godine).

Na AOP (638) nalazi se višak prihoda i primitaka raspoloživ u sljedećem razdoblju, 259.496 kn. Višak je nastao prijenosom manjka prihoda i primitaka iz prethodnog razdoblja za pokriće u 2021. godini u iznosu od 16.583 kn (AOP 637) i viškom prihoda i primitaka u izvještajnom razdoblju 2021. u iznosu od 276.079 kn (AOP 634).

AOP (638) u iznosu 259.496 iskazuje višak prihoda i primitaka raspoloživ u sljedećem razdoblju. Prikazuje rezultat prije faze korekcije financijskog rezultata i ne prenosi se u bilancu. Korekcija financijskog rezultata je rađena temeljem članka 82. Pravilnika o proračunskom računovodstvu i računskom planu. Korekcije rezultata je rađena za iznose koji su bili evidentirani tijekom izvještajne godine na računima kapitalnih prijenosa, odnosno za evidentiranu nabavu nefinancijske imovine i priznatih rashoda za nabavu nefinancijske imovine razreda 4 iz kapitalnih prijenosa. Na osnovnom računu 63622 evidentirano je 22.613 kn kapitalnih pomoći (nabava udžbenika za šk. godinu 2021./2022., lektire i stručna literatura za opremanje školske knjižnice), te je temeljem toga rađena korekcija rezultata na način da je za navedeni iznos smanjen višak prihoda poslovanja uz istodobno smanjenje manjka prihoda od nefinancijske imovine. Korekcija je rađena i za iznos s osnovnog računa 66322 na kojemu je evidentiran iznos kapitalne donacije od 11.181 kn, na način da je za navedeni iznos smanjen višak prihoda poslovanja uz istodobno smanjenje manjka prihoda od nefinancijske imovine. Provedena korekcija rezultata nije vidljiva u obrascu PR-RAS, stanje u tom obrascu ostaje nepromijenjeno, ali je vidljiva u obrascu BIL (AOP 241, 246 obrasca BIL).

Nakon faze korekcije rezultata iznos na AOP-u 638 odgovara razlici ukupnih viškova i manjkova iskazanih u bilanci ( AOP 241 minus AOP 246 u bilanci).

AOP (704) – 5.821 kn, iznos se odnosi na prihod s naslova osiguranja (prihodi za saniranje šteta nastalih na službenim kombi vozilima Centra za odgoj i obrazovanje „Goljak“ temeljem pokrića iz ugovorenih polica osiguranja za vozila).

Ostale bilješke uz Izvještaj o prihodima i rashodima, primicima i izdacima:

AOP (65) – iznos od 22.613 kn od čega se 21.113 kn odnosi na prihode namijenjene nabavi udžbenika za učenike (za šk. god. 2021./2022.), a 1.500 kn na prihode za nabavu obvezne lektire i stručne literature za opremanje školske knjižnice temeljem oduke Ministarstva znanosti i obrazovanja od dana 22. travnja 2021. godine, Klasa: 602-01/21-01/00301, Urbroj: 533-05-21-0001, odnosno Odluke o raspodjeli sredstava za opremanje školskih knjižnica osnovnih škola obveznom lektirom i stručnom literaturom u 2021. godini.

AOP (712) – 12.500 kn prikazuje iznos za obavljane sistematske preglede zaposlenika Centra za odgoj i obrazovanje „Goljak“ u 2021. godini. Sistematski pregledi su obavljeni u skladu s članom 41. Kolektivnog ugovora za zaposlenike u osnovnoškolskim ustanovama.

AOP (714) – 5.962 kn odnosi se na naknadu sredstava za rad stručnjaka za tehničku podršku koju financira Osnivač u sklopu projekta „e-Škole“ .

**Bilješke uz Izvještaj o obvezama**

AOP (003) 90.240 kn odnosi se na povećanje obveza tijekom izvještajnog razdoblja za povrat u Državni proračun sredstava koja refundira HZZO (naknade za bolovanja iznad 42 dana, naknade za bolovanja tijekom privremene spriječenosti za rad radi njege djeteta).

AOP (039) 1.645 kn, dospjela obveza na kraju izvještajnog razdoblja odnosi se na rashod za komunalne usluge koji nije podmiren u izvještajnom razdoblju iz razloga zaprimanja računa nakon njegovog dospijeća.

AOP (097) 1.303.206 kn čini nedospjele obveze na kraju izvještajnog razdoblja, one obveze koje su nastale u tekućem razdoblju, a njihovo dospijeće je u sljedećem izvještajnom razdoblju. Navedene obveze sadrže: nedospjele obveze za plaću zadnjeg mjeseca izvještajnog razdoblja (791.742 kn), nedospjele ostale obveze za zaposlene – materijalna prava za studeni i prosinac (14.041 kn) , naknade za troškove prijevoza zaposlenika za zadnje izvještajno razdoblje (18.448 kn), obveze za materijalne rashode (281.017 kn), obveze za financijske rashode (308 kn), međusobne obveze proračunskih korisnika (197.650 kn).

**Bilješke uz Izvještaj o rashodima prema funkcijskoj klasifikaciji**

AOP (110) – 12.151.597 kn, prema funkcijskoj klasifikaciji razvrstavaju se rashodi poslovanja (razred 3) i rashodi za nabavu nefinancijske imovine (razred 4).

AOP (122) u iznosu od 1.665.148 kn obuhvaća dodatne usluge u obrazovanju, a odnose se na rashode prijevoza i prehrane predškolske djece i učenika (1.325.385 prilagođeni prijevoz školske djece od strane ovlaštenog prijevoznika, 239.093 kn troškovi individualnog prijevoza roditelja školske djece, 92.610 kn za sufinanciranje prehrane školske djece, 8.060 kn za sufinanciranje prehrane predškolske djece).

U Zagrebu, dana: 28. siječnja 2022. Odgovorna osoba (potpis)

Voditelj računovodstva: Roberto Franc

----------------------------------

Odgovorna osoba: Željko Kranjec, dipl.teol.